2008R0826 — HR — 16.11.2015 — 007.001

Ovaj je dokument samo dokumentacijska pomoć za čiji sadržaj institucije ne preuzimaju odgovornost

▼B

UREDBA KOMISIJE (EZ) br. 826/2008

od 20. kolovoza 2008.

o utvrđivanju zajedničkih pravila za dodjelu potpore za privatno skladištenje određenih poljoprivrednih proizvoda

Ako je iznos potpore za privatno skladištenje određenih mesnih proizvoda utvrđen unaprijed, trenutačna pravila osiguravaju razdoblje za promišljanje kako bi omogućila procjenu situacije na tržištu prije objavljivanja odluka o primjeni potpore. Nadalje, prema potrebi, treba predvidjeti posebne mjere koje bi se primjenjivale na neriješene zahtjeve. Cilj je tih posebnih mjera sprečavanje pretjerane ili špekulativne uporabe programa privatnog skladištenja. S obzirom na to da navedene mjere zahtijevaju hitno djelovanje, Komisija treba biti ovlaštena za djelovanje bez pomoći upravnog odbora, kao i da bez odgađanja poduzima sve potrebne mjere. Te se posebne mjere odnose na goveđe, svinjsko, ovčje i kozje meso. Kako bi se osiguralo pravilno funkcioniranje programa privatnog skladištenja navedenih proizvoda, postoji potreba za održavanjem trenutnih postupaka poduzimanja mjera, kako su utvrđeni, bez uvođenja značajnih promjena.

Kako bi program bio što učinkovitiji, ugovori se trebaju odnositi na određenu najmanju količinu, koja se razlikuje, prema potrebi, s obzirom na proizvode te na obveze koje svaka ugovorna stranka mora ispuniti, a posebno one kojima se nadležnim tijelima odgovornima za provjeru aktivnosti skladištenja omogućava učinkovita inspekcija uvjeta skladištenja.

Restrukturiranje industrije šećera u Zajednici dovelo je do regionalnih razlika, što znači da neke regije, zbog lokalne proizvodnje ili uvoza, imaju višak šećera, dok druge imaju manjak. U regijama gdje postoji višak šećera očekuje se da će se pritisak na cijene na razini proizvođača smanjiti, budući da lokalna ponuda premašuje lokalnu potražnju. U regijama u kojima postoji manjak šećera očekuje se da će cijene na razini proizvođača biti stalnije, budući da je lokalna ponuda manja od lokalne potražnje. Pad cijena u određenim državama članicama neće se odraziti na prosječnu cijenu u Zajednici, zbog čega treba predvidjeti pokretanje natječajnog postupka ograničenog na one države članice u kojima su nacionalne prosječne cijene niže od 80 % referentne cijene.

POGLAVLJE I.

Uvodne odredbe

Odjeljak 1.

Opseg i opća pravila dodjele potpora za privatno skladištenje

Članak 1.

Opseg i definicija

1. Ova Uredba utvrđuje zajednička pravila za dodjelu potpore za privatno skladištenje proizvoda navedenih u člancima 28. i 31. Uredbe (EZ) br. 1234/2007.

Ona se primjenjuje ne dovodeći u pitanje određene odredbe utvrđene u uredbama Komisije kojima se pokreće natječajni postupak ili unaprijed utvrđuje potpora za privatno skladištenje.

2. Za potrebe primjene Uredbe, izraz „nadležna tijela država članica” znači odjeli ili tijela koja su države članice akreditirale kao agencije za plaćanje koje ispunjavaju uvjete utvrđene u članku 6. Uredbe Vijeća (EZ) br. 1290/2005 ( 13 ).

Članak 2.

Prihvatljivost proizvoda

1. Kako bi bili ispunjavali uvjete za dodjelu potpore za privatno skladištenje, osim zahtjeva utvrđenih u Uredbi (EZ) br. 1234/2007, proizvodi također moraju ispunjavati uvjete navedene u Prilogu I. ovoj Uredbi.

▼M6

2. Maslac i obrano mlijeko u prahu moraju ispunjavati dodatne zahtjeve utvrđene u Prilogu II. ovoj Uredbi.

▼M6 —————

▼M3

Članak 4.

Uvjeti za dodjelu potpore za maslinovo ulje

1. Za potrebe primjene članka 33. Uredbe (EZ) br. 1234/2007, prosječna cijena se bilježi na reprezentativnim tržištima tijekom razdoblja od najmanje dva tjedna i države članice proizvođači o njoj obavješćuju Komisiju kako je utvrđeno u dijelu A Priloga III. ovoj Uredbi.

2. Obavijesti iz stavka 1. dostavljaju se u skladu s Uredbom Komisije (EZ) br. 792/2009 ( 14 ).

▼M6 —————

▼B

Odjeljak 2.

Opća pravila za utvrđivanje potpore za privatno skladištenje

Članak 6.

Postupak utvrđivanja potpore

Radi utvrđivanja iznosa potpore za privatno skladištenje proizvoda navedenih u člancima 28. i 31. Uredbe (EZ) br. 1234/2007, Komisija pokreće natječajni postupak za ograničeno razdoblje u skladu s člankom 9. ove Uredbe ili unaprijed utvrđuje potporu u skladu s člankom 16. ove Uredbe.

Članak 7.

Ponude i zahtjevi za potporu za privatno skladištenje

1. Gospodarski subjekt koji traži potporu podnosi ili ponudu u skladu s člankom 10. stavkom 1. ili zahtjev u skladu s člankom 17. stavkom 1. nadležnom tijelu države članice u kojoj su proizvodi skladišteni ili trebaju biti skladišteni.

2. U sektorima u kojima je program potpore namijenjen jednoj ili više regija ili država članica, ponude i zahtjevi mogu se podnijeti samo u tim regijama ili državama članicama.

▼M6

3. Ponude ili zahtjevi za potporu za privatno skladištenje maslaca, obranog mlijeka u prahu i sireva odnose se na proizvode koji su u cijelosti uskladišteni, osim ako je drukčije određeno uredbom kojom se pokreće natječajni postupak ili uredbom kojom se unaprijed utvrđuje iznos potpore.

▼B

4. Ponude i zahtjevi za potporu za privatno skladištenje svježeg ili rashlađenog mesa goveda, prasadi, ovaca, koza te maslinovog ulja odnose se na količine onih proizvoda koji još nisu bili uskladišteni.

5. Ponude ili zahtjevi za potporu za privatno skladištenje šećera odnose se na šećer koji je ili tek treba biti uskladišten.

Članak 8.

Uvjeti prihvatljivosti gospodarskih subjekata

1. Gospodarski subjekti koji podnose ili dostavljaju ponudu za potporu za privatno skladištenje imaju poslovni nastan i registrirani su u Zajednici za potrebe poreza na dodanu vrijednost.

2. U slučaju maslinovog ulja, gospodarski subjekti koji podnose ili dostavljaju ponudu za potporu za privatno skladištenje moraju ispunjavati uvjete utvrđene u stavku 1., kao i dodatne zahtjeve utvrđene u Prilogu IV.

3. U slučaju šećera, gospodarski subjekti koji podnose ili dostavljaju ponudu za potporu za privatno skladištenje moraju ispunjavati uvjete utvrđene u stavku 1. te moraju biti proizvođači šećera, kako je navedeno u točki (a) članka 7. stavka 1. Uredbe (EZ) br. 952/2006.

POGLAVLJE II.

Potpora dodijeljena natječajnim postupkom

Članak 9.

Pokretanje natječajnog postupka

1. Natječajni postupak pokreće se u skladu s postupkom navedenim u članku 195. stavku 2. Uredbe (EZ) br. 1234/2007 putem Uredbe, dalje u tekstu: „Uredba o pokretanju natječajnog postupka”.

2. Uredba o pokretanju natječajnog postupka može sadržavati sljedeće informacije:

(c) obuhvaćeno razdoblje („natječajno razdoblje”) te različita podrazdoblja u kojima se može podnijeti ponuda;

3. Između stupanja na snagu Uredbe o pokretanju natječajnog postupka i prvog dana podnošenja ponuda mora proći najmanje šest dana.

Članak 10.

Podnošenje ponuda

1. Ponude se dostavljaju metodom dostupnom gospodarskim subjektima u dotičnoj državi članici.

Nadležna tijela država članica mogu zahtijevati da se ponude u elektroničkom obliku poprate naprednim elektroničkim potpisom u smislu članka 2. stavka 2. Direktive 1999/93/EZ Europskog parlamenta i Vijeća ( 15 ) ili elektroničkim potpisom koji daje funkcionalno jednaku vjerodostojnost kao potpis, primjenom uvjeta jednakih onima određenima u odredbama Komisije o elektroničkim i digitalnim dokumentima, određenima u Odluci Komisije 2004/563/EZ, Euratom ( 16 ) te u njezinim provedbenim pravilima.

2. Ponuda je valjana ako su ispunjeni sljedeći uvjeti:

(c) naveden je proizvod s odgovarajućom oznakom KN, prema potrebi;

(h) podnositelj ponude položio je sredstvo osiguranja prije isteka podrazdoblja dostavljanja ponuda, u skladu s odredbama glave III. Uredbe (EEZ) br. 2220/85 te je tijekom istog razdoblja predočio dokaz za to;

3. Ponude se nakon podnošenja ne povlače niti se mijenjaju.

Članak 11.

Pregled ponuda

1. Nadležna tijela država članica odlučuju o valjanosti ponuda na temelju uvjeta određenih u članku 10. stavku 2.

2. Osobe ovlaštene za zaprimanje i pregled ponude ne smiju neovlaštenim osobama otkriti nikakve s njima povezane podatke.

3. U slučaju kada nadležna tijela država članica odluče da je ponuda nevaljana, o tome obavješćuju podnositelja ponude.

Članak 12.

Obavješćivanje Komisije o ponudama

1. Nadležna tijela država članica Komisiju obavješćuju o svim valjanim ponudama.

2. Obavijesti ne sadrže podatke iz članka 10. stavka 2. točke (b).

▼M7

3. Obavješćivanje iz stavka 1., uključujući obavijesti da nije podnesena ni jedna ponuda, provodi se u skladu s Uredbom (EZ) br. 792/2009.

4. Detaljnije informacije o obavješćivanju utvrđuju se uredbama o otvaranju predmetnog natječajnog postupka.

▼M7 —————

▼B

Članak 13.

Odluka na temelju ponuda

1. Na temelju ponuda objavljenih u skladu s člankom 12. stavkom 1., Komisija, u skladu s postupkom iz članka 195. stavka 2. Uredbe (EZ) br. 1234/2007, odlučuje:

2. U slučaju primjene članka 9. stavka 2. točke (f), Komisija, u skladu s postupkom iz članka 195. stavka 2. Uredbe (EZ) br. 1234/2007, utvrđuje koeficijent primjenjiv na ponude koje su dostavljene za razinu najviše potpore ako bi dodjela ukupnih količina za koje je navedeni iznos ponuđen dovele do prekoračenja ukupne količine.

Odstupajući od članka 10. stavka 3., podnositelj ponude na kojeg se takav koeficijent odnosi može odlučiti povući svoju ponudu unutar 10 dana od dana objave gore navedene Uredbe kojom se navedeni koeficijent utvrđuje.

3. Odluke o privatnom skladištenju iz stavaka 1. i 2. objavljuju se u Službenom listu Europske unije.

Članak 14.

Pojedinačne odluke o ponudama

1. U slučaju kada je najviši iznos potpore utvrđen u skladu s člankom 13. stavkom 1. točkom (b), nadležna tijela država članica prihvaćaju ponude koje su jednake ili niže od najvišeg iznosa, ne dovodeći u pitanje članak 13. stavak 2. Sve druge ponude se odbijaju.

2. U slučaju kada najviši iznos potpore nije utvrđen, sve se ponude odbijaju.

Nadležna tijela država članica ne prihvaćaju ponude o kojima nisu obaviještene kako je predviđeno u članku 12. stavku 1.

3. Nadležna tijela država članica usvajaju odluke iz stavaka 1. i 2. ovog članka nakon objave Odluke Komisije o potpori iz članka 13. stavka 1. te obavješćuju podnositelje ponuda o ishodu njihovog sudjelovanja unutar roka od tri radna dana nakon objave.

4. Prava i obveze uspješnog podnositelja ponude su prenosivi.

Članak 15.

Osnovni zahtjevi i sredstva osiguranja

1. Osnovni zahtjevi u smislu članka 20. stavka 2. Uredbe (EEZ) br. 2220/85 su:

▼M6

▼B

(c) u slučaju kada se primjenjuje članak 28. stavak 3., proizvodi se izvoze u skladu s jednom od tri mogućnosti navedene u tom članku.

2. Sredstva osiguranja se oslobađaju odmah u slučaju kada:

3. Sredstva osiguranja se oslobađaju za količinu za koje su ispunjene ugovorene obveze.

4. U slučaju kada je rok uskladištenja, kako je određeno u članku 25. stavku 1. ove Uredbe prekoračen, sredstvo osiguranja se zadržava u skladu s člankom 23. Uredbe (EEZ) br. 2220/85.

POGLAVLJE III.

Unaprijed utvrđena potpora

Članak 16.

Utvrđivanje iznosa potpore unaprijed

1. U skladu s postupkom iz članka 195. stavka 2. Uredbe (EZ) br. 1234/2007, iznos potpore za privatno skladištenje unaprijed se utvrđuje Uredbom, dalje u tekstu „Uredba o utvrđivanju iznosa potpore unaprijed”.

2. Uredba o utvrđivanju iznosa potpore unaprijed može sadržavati sljedeće informacije:

(c) mjernu jedinicu količine (partija, serija, bačva/silos);

Članak 17.

Podnošenje zahtjeva za potporu

1. Zahtjevi za potporu dostavljaju se metodom dostupnom gospodarskim subjektima u dotičnoj državi članici.

Nadležna tijela država članica mogu zahtijevati da se u zahtjevima za potporu u elektroničkom obliku upotrijebi napredan elektronički potpis u smislu članka 2. točke 2. Direktive 1999/93/EZ ili elektronički potpis koji daje funkcionalno jednaku vjerodostojnost kao potpis, primjenom uvjeta jednakih onima određenima u odredbama Komisije o elektroničkim i digitalnim dokumentima, određenima Odlukom 2004/563/EZ, Euratom te u njezinim provedbenim pravilima.

2. Zahtjev za potporu valjan je ako su ispunjeni sljedeći uvjeti:

(c) naveden je proizvod s odgovarajućom oznakom KN, prema potrebi;

(i) podnositelj zahtjeva je položio sredstvo osiguranja, u skladu s odredbama glave III. Uredbe (EEZ) br. 2220/85, te je predočio dokaz za to, prema potrebi.

3. Sadržaj zahtjeva ne mijenja se nakon podnošenja istih.

Članak 18.

Glavni zahtjevi i sredstva osiguranja

1. U slučaju kada se primjenjuje članak 17. stavak 2. točka i., glavni zahtjevi u smislu članka 20. stavka 2. Uredbe (EEZ) br. 2220/85 su:

▼M6

▼B

(c) u slučaju kada se primjenjuje članak 28. stavak 3., proizvodi se izvoze u skladu s jednom od tri mogućnosti navedene u tom članku.

2. Jamstva se oslobađaju odmah u slučaju kada zahtjev za ugovor nije prihvaćen.

3. Jamstva se oslobađaju za količinu za koju su ispunjene ugovorene obveze.

4. Ako je rok uskladištenja kako je određeno u članku 25. stavku 1. ove Uredbe prekoračen, sredstvo osiguranja se zadržava u skladu s člankom 23. Uredbe (EEZ) br. 2220/85.

POGLAVLJE IV.

Ugovori

Članak 19.

Sklapanje ugovora

Ugovori se sklapaju između nadležnih tijela država članica na čijem su području proizvodi uskladišteni ili trebaju biti skladišteni i uspješnog podnositelja ponude ili zahtjeva koji udovoljava zahtjevima utvrđenima u članku 8., dalje u tekstu: „ugovorna stranka”.

Članak 20.

Informacije o mjestu skladištenja

Nakon primitka obavijesti od države članice iz članka 14. stavka 3. ili nakon sklapanja ugovora iz članka 23. stavka 1. ili nakon objave odluka iz članka 23. stavka 2., uspješni ponuditelj ili podnositelj zahtjeva nadležnom tijelu države članice šalje:

Nadležno tijelo može zahtijevati da se gore navedene informacije dostave najmanje dva radna dana prije uskladištenja svake serije.

Članak 21.

Elementi ugovora

Ugovor sadrži elemente predviđene u članku 22. ove Uredbe i elemente navedene u relevantnim odredbama Uredbe kojom se pokreće natječajni postupak i u samom postupku nadmetanja ili elemente navedene u odgovarajućim odredbama Uredbe o utvrđivanju iznosa potpore unaprijed i u zahtjevu.

Članak 22.

Obveze ugovornih stranaka

1. Ugovori određuju barem sljedeće obveze za ugovornu stranku:

(c) poslati dokumente koji se odnose na aktivnosti smještanja u skladište nadležnom tijelu najkasnije mjesec dana od dana uskladištenja iz članka 25. stavka 1.;

2. Ugovorne stranke tijelu odgovornom za provjeru stavljaju na raspolaganje cjelokupnu dokumentaciju, za svaki ugovor zasebno, te mu posebno omogućuju provjeru podataka o proizvodima smještenima u privatna skladišta:

(c) datum uskladištenja;

U vezi s točkom (d) prvoga podstavka, u slučaju da je meso uskladišteno nakon njegovog rezanja, djelomičnog ili potpunog otkoštavanja, važu se samo proizvodi koji su stvarno uskladišteni, što može biti izvršeno na mjestu rezanja te djelomičnog ili potpunog otkoštavanja. Masa proizvoda koji se moraju uskladištiti ne utvrđuje se prije sklapanja ugovora.

3. Ugovorna stranka ili, prema potrebi, upravitelj skladišta, vode evidenciju o zalihama dostupnima u skladištu, koja uz broj ugovora sadrži:

(c) količinu za svaku uskladištenu partiju/seriju/bačvu/silos;

Članak 23.

Sklapanje ugovora za unaprijed utvrđenu potporu

1. Za već uskladištene proizvode, ugovori se sklapaju unutar 30 dana od dana primitka obavijesti iz članka 17. stavka 2. točke (f), pri čemu je, prema potrebi, obvezna dodatna informacija o prihvatljivosti proizvoda, kako je navedeno u drugom podstavku članka 36. stavka 2. Ako prihvatljivost nije utvrđena, predmetni se ugovor smatra ništavnim.

2. Za proizvode koji još nisu uskladišteni, nadležno tijelo svakom podnositelju zahtjeva petog radnog dana od dana podnošenja zahtjeva dostavlja odluke o primjeni, pod uvjetom da Komisija tijekom interventnog razdoblja ne usvoji posebne mjere u skladu sa stavkom 3.; ugovor se smatra sklopljenim nakon slanja obavijesti o odluci iz ovog stavka.

3. U slučaju unaprijed utvrđene potpore za goveđe, svinjsko, ovčje i kozje meso, u slučaju kada pregled situacije pokaže prekomjernu uporabu programa potpore utvrđene ovom Uredbom ili postojanje rizika prekomjerne uporabe, Komisija može:

(c) odbiti zahtjeve podnesene prije razdoblja obustave, a o čijem bi se prihvaćanju odlučivalo tijekom razdoblja suspenzije.

Članak 24.

Sklapanje ugovora za potporu odobrenu natječajnim postupkom

Nakon potpunog prijenosa informacija iz članka 20., nadležno tijelo država članica obavješćuje uspješnog ponuditelja da su osigurani svi potrebni podaci te da se od tog trenutka ugovor smatra sklopljenim.

Datum sklapanja ugovora je datum kada nadležno tijelo država članica obavijesti ugovornu stranku.

Članak 25.

Uskladištenje proizvoda koji još nisu u skladištu

1. Ugovorena količina proizvoda koja se mora uskladištiti nakon sklapanja ugovora, uskladištava se unutar 28 dana od dana sklapanja ugovora.

2. Proizvodi se skladište u pojedinačnim partijama/serijama/bačvama/silosima, s time da svaka partija/serija/bačva/silos predstavlja količinu uskladištenu na određeni dan po ugovoru i po mjestu skladištenja.

3. Uskladištavanje se okončava na dan kada je uskladištena posljednja zasebna ugovorena količina partije/serije/bačve/silosa.

Članak 26.

Dodatne odredbe u vezi s uskladištenjem mesnih proizvoda

1. U slučaju goveđeg mesa, ugovorne stranke mogu, pod stalnim nadzorom nadležnog tijela i tijekom razdoblja uskladištenja, razrezati, djelomično otkoštati ili otkoštati sve proizvode ili dio proizvoda, pod uvjetom da se rabi dovoljna količina trupova, kako bi se zajamčilo da je tonaža za koju je ugovor sklopljen, kao i ukupna količina mesa proisteklog iz takvih postupaka, uskladištena. Ugovorne stranke koje žele iskoristiti ovu mogućnost o tome moraju obavijestiti nadležno tijelo najkasnije do dana kada uskladištenje započinje.

Međutim, nadležno tijelo može zahtijevati da se obavijest iz prvog podstavka dostavi najmanje dva radna dana prije uskladištenja svake pojedinačne serije.

Velike tetive, hrskavice, kosti, komadi sala i drugi otpaci koji ostanu nakon rezanja, djelomičnog ili potpunog otkoštavanja ne skladište se.

2. Za mesne proizvode, uskladištenje započinje, za svaku zasebnu seriju iz ugovorene količine, na dan kada je stavljeno pod nadzor nadležnog tijela. To je dan kada se utvrđuje neto masa svježeg rashlađenog proizvoda:

(c) na mjestu otkoštavanja ili rezanja, u slučaju kada je meso uskladišteno nakon otkoštavanja ili rezanja.

Članak 27.

Ugovorno razdoblje skladištenja

1. U slučaju kada su proizvodi uskladišteni nakon sklapanja ugovora, ugovoreno razdoblje skladištenja započinje sljedećeg dana od dana uskladištenja zadnje partije/serije/bačve/silosa.

2. Za već uskladištene proizvode, ugovoreno razdoblje skladištenja započinje sljedećeg dana od dana kad su nadležna tijela primila obavijest iz članka 10. stavka 2. točke (f) i članka 17. stavka 2. točke (f).

3. Za maslinovo ulje, ugovoreno razdoblje skladištenja ne započinje sve dok se bačve ne plombiraju nakon uzorkovanja.

4. Posljednji dan razdoblja skladištenja može biti utvrđen Uredbom o pokretanju natječajnog postupka ili Uredbom o utvrđivanju iznosa potpore unaprijed, kako je navedeno u članku 9. stavku 2. točki (i) i članku 16. stavku 2. točki (f).

Članak 28.

Izlaz iz skladišta

1. Izlaz iz skladišta može započeti sljedećeg dana od posljednjeg dana ugovorenog razdoblja skladištenja ili, ovisno o situaciji, od datuma navedenog u Uredbi o utvrđivanju iznosa potpore unaprijed ili Uredbi o pokretanju natječajnog postupka.

2. Izlaz iz skladišta vrši se u cijelim skladišnim serijama ili u manjim količinama, ako nadležno tijelo to odobri.

Međutim, u slučaju iz članka 27. stavka 3. i članka 36. stavka 5. točke (a), iz skladišta se smije otpremiti samo plombirana količina.

3. Po isteku razdoblja skladištenja od dva mjeseca, ugovorna stranka iz skladišta može otpremiti sve ili dio proizvoda iz dotičnog ugovora, uz poštivanje najmanje količine od 5 tona po ugovornoj stranki i po mjestu skladištenja ili, ako je dostupno manje od 5 tona, ukupnu ugovorenu količinu u skladištu, pod uvjetom da je, unutar 60 dana od dana njihove otpreme iz skladišta, ispunjen jedan od sljedećih uvjeta:

(c) proizvodi su bez daljnje prerade uskladišteni u opskrbno skladište koje je odobreno sukladno članku 40. stavku 2. Uredbe (EZ) br. 800/1999.

Ugovoreno razdoblje skladištenja za svaku pojedinačnu seriju namijenjenu izvozu završava dan prije:

Iznos potpore umanjuje se u odnosu na skraćivanje razdoblja skladištenja primjenom dnevnih iznosa koje Komisija utvrđuje u skladu s postupkom iz članka 195. stavka 2. Uredbe (EZ) br. 1234/2007.

Za potrebe primjene ovog stavka, u slučaju proizvoda koji ispunjavaju uvjete za subvenciju, dokaz izvoza dostavlja se u skladu s člankom 7. i 8. Uredbe (EZ) br. 800/1999.

U slučaju proizvoda koji ne ispunjavaju uvjete za subvenciju, dokaz izvoza u slučajevima predviđenima u članku 8. Uredbe (EZ) br. 800/1999 predstavlja izvorni primjerak kontrolnog lista T5, u skladu s člancima 912.a, 912.b, 912.c, 912.e i 912.g Uredbe Komisije (EEZ) br. 2454/93 ( 18 ). Broj ove Uredbe navodi se u polju 107. kontrolnog lista.

Članak 29.

Obavijest o izlazu

Ugovorna stranka obavješćuje nadležno tijelo prije nego što namjerava otpremiti proizvode iz skladišta, u skladu s odredbama utvrđenima u članku 36. stavku 6.

U slučaju kada zahtjevu iz prvog stavka nije udovoljeno, iako je nadležnim tijelima unutar 30 dana od dana otpreme iz skladišta dostavljen dovoljan dokaz o planiranom datumu otpreme iz skladišta te o dotičnim količinama, potpora se umanjuje za 15 % te se isplaćuje samo za razdoblje za koje ugovorna stranka nadležnom tijelu dostavi zadovoljavajući dokaz da je proizvod pohranjen u ugovorenom skladištu.

U slučaju kada zahtjevu iz prvog stavka nije udovoljeno, a nadležnom tijelu unutar 30 dana od dana otpreme iz skladišta nije dostavljen dovoljan dokaz o planiranom datumu otpreme iz skladišta te o dotičnim količinama, ugovorena potpora se ne isplaćuje i, prema potrebi, ukupni iznos sredstva osiguranja se zadržava.

POGLAVLJE V.

Isplata potpore

Članak 30.

Zahtjev za isplatu potpore

1. Potpora ili, ako je odobren predujam u skladu s člankom 31., razlika potpore, isplaćuje se na temelju zahtjeva za isplatu koji ugovorna stranka položi unutar tri mjeseca nakon završetka ugovorenog razdoblja skladištenja.

2. U slučaju kada ugovorna stranka nije uspjela predočiti dokaznu dokumentaciju unutar roka od 3 mjeseca, iako je pravovremeno djelovala kako bi istu na vrijeme prikupila, može joj se odobriti produljenje koje ne smije biti dulje od ukupno tri mjeseca.

3. U slučaju kada se primjenjuje prvi podstavak članka 28. stavka 3. ove Uredbe, potreban se dokaz predočuje unutar rokova određenih u članku 49. stavcima 2., 4. i 6. Uredbe (EZ) br. 800/1999.

Članak 31.

Predujam potpore

1. Nakon 60 dana skladištenja, na zahtjev ugovorne stranke smije biti isplaćen jednokratan predujam potpore, pod uvjetom da ta stranka položi sredstvo osiguranja koje je jednakovrijedno predujmu plus 10 %.

2. Predujam ne premašuje iznos potpore koji, prema potrebi, odgovara razdoblju skladištenja od 90 dana ili tri mjeseca. Sredstvo osiguranja iz stavka 1. oslobađa se odmah nakon isplate razlike potpore.

Članak 32.

Isplata potpore

Isplata potpore ili razlike potpore vrši se unutar 120 dana od dana podnošenja zahtjeva za isplatu potpore, pod uvjetom da su ispunjene obveze iz ugovora i da je izvršena konačna provjera. Međutim, ako je u tijeku upravna istraga, plaćanje se ne izvršava dok se ne prizna pravo.

Članak 33.

Isplata potpore u slučaju otkoštavanja u sektoru goveđeg mesa

1. U slučaju otkoštavanja, ako je stvarno uskladištena količina mesa manja od 67 kg otkoštenog mesa po 100 kg mesa s kostima, potpora se ne isplaćuje.

2. Ako je stvarno uskladištena količina mesa veća od 67 kg, a manja od 75 kg otkoštenog mesa po 100 kg mesa s kostima, iznos potpore razmjerno se smanjuje.

3. Iznos potpore ne smanjuje se niti ne povećava u slučaju kada stvarno uskladištena količina mesa iznosi 75 kg ili više otkoštenog mesa na 100 kg mesa s kostima.

Članak 34.

Smanjenje iznosa ili isključenje plaćanja

1. Osim u slučajevima više sile, ako količina koja je stvarno uskladištena tijekom ugovorenog razdoblja skladištenja iznosi manje od ugovorene količine i ne manje od 99 % te količine, potpora se isplaćuje za stvarno uskladištenu količinu. Međutim, ako nadležno tijelo ustanovi da je ugovorna stranka djelovala namjerno ili nesavjesno, može odlučiti dodatno smanjiti potporu ili je uopće ne isplatiti.

Za svinjsko, goveđe, ovčje i kozje meso, potpora se isplaćuje za stvarno uskladištenu količinu ako ona ne predstavlja manje od 90 % ugovorene količine.

Za maslinovo ulje potpora se isplaćuje za stvarno uskladištenu količinu ako ona ne predstavlja manje od 98 % ugovorene količine.

Za sir se potpora isplaćuje za stvarno uskladištenu količinu ako ona ne predstavlja manje od 95 % ugovorene količine.

▼M6

Za obrano mlijeko u prahu u velikim vrećama potpora se isplaćuje za stvarno uskladištenu količinu ako ona iznosi najmanje 97 % ugovorene količine.

Za duga lanena vlakna potpora se isplaćuje za stvarno uskladištenu količinu ako ona iznosi najmanje 97 % ugovorene količine.

▼B

2. Osim u slučajevima više sile, ako količina koja je stvarno uskladištena tijekom ugovorenog razdoblja skladištenja iznosi manje od postotaka navedenih u stavku 1., ali ne manje od 80 % ugovorene količine, potpora za stvarno uskladištenu količinu upola se smanjuje. Međutim, ako nadležno tijelo ustanovi da je ugovorna stranka djelovala namjerno ili nesavjesno, može odlučiti dodatno smanjiti potporu ili je uopće ne isplatiti.

3. Osim u slučajevima više sile, ako količina koja je stvarno uskladištena tijekom ugovorenog razdoblja skladištenja iznosi manje od 80 % ugovorene količine, potpora se ne isplaćuje.

4. Ako se rok iz članka 25. stavka 1. prekorači za više od 10 dana, potpora se ne dodjeljuje.

5. Ako provjere izvršene tijekom uskladištenja ili prilikom otpreme otkriju manjkave proizvode, za navedene se količine potpora ne isplaćuje. Preostali dio uskladištene serije koji i dalje ispunjava uvjete za potporu ne smije biti manji od najmanje količine predviđene u Uredbi o pokretanju natječajnog postupka ili Uredbi o utvrđivanju iznosa potpore unaprijed. Isto se pravilo primjenjuje ako je dio uskladištene partije/serije iz istoga razloga otpremljen prije isteka najkraćeg razdoblja skladištenja ili prije prvog datuma kada su odobrene aktivnosti otpreme, u slučaju kada je takav datum predviđen u Uredbi o pokretanju natječajnog postupka ili u Uredbi o utvrđivanju iznosa potpore unaprijed.

Manjkavi proizvodi nisu uključeni u izračun stvarno uskladištene količine iz stavaka 1., 2. i 3.

6. Osim u slučajevima više sile, u slučaju kada ugovorna stranka ne poštuje kraj ugovorenog razdoblja skladištenja, ako je takvo razdoblje utvrđeno u skladu s člankom 27. stavkom 4., ili rok od dva mjeseca iz članka 28. stavka 3. za cijelu uskladištenu količinu, za svaki se kalendarski dan tog nepoštovanja iznos potpore za navedeni ugovor smanjuje za 10 %. Međutim, to smanjenje ne premašuje 100 % iznosa potpore.

POGLAVLJE VI.

Obavješćivanje

Članak 35.

Obveza država članica da obavješćuju Komisiju

1. Države članice Komisiju obavješćuju:

(b) najkasnije do isteka mjeseca za prethodni mjesec:

▼M5

2. Obavijesti iz stavka 1. dostavljaju se u skladu s Uredbom (EZ) br. 792/2009.

▼B

3. Detaljnije informacije o obavijestima utvrđuju se u uredbama o utvrđivanju iznosa potpore unaprijed ili u uredbama o pokretanju natječajnog postupka.

POGLAVLJE VII.

Provjere i kazne

Članak 36.

Provjere

1. Države članice poduzimaju sve potrebne mjere kako bi osigurale usklađenost s ovom Uredbom. Te mjere uključuju potpune upravne provjere zahtjeva za potporu, koje se dopunjuju provjerama na licu mjesta, kako je navedeno u stavcima od 2. do 8.

2. Tijelo odgovorno za provjere vrši provjere proizvoda koji ulaze u skladište:

(c) za ostale proizvode, unutar 30 dana od dana uskladištenja ili od dana primitka informacije iz članka 10. stavka 2. točke (f) ili članka 17. stavka 2. točke (f) za već uskladištene proizvode.

Ne dovodeći u pitanje članak 26., članak 27. stavak 3. i točku (a) prvog podstavka stavka 5. ovog članka, kako bi se osiguralo da svi uskladišteni proizvodi ispunjavaju uvjete za potporu, reprezentativni uzorak od najmanje 5 % uskladištenih količina fizički se provjerava kako bi se zajamčilo da su uskladištene količine, između ostalog, masa, oznaka, priroda i sastav proizvoda, u skladu s podacima iz zahtjeva za sklapanje ugovora.

3. U slučaju kada država članica može ponuditi valjano utemeljene razloge, rok od 30 dana utvrđen u stavku 2. može se produljiti za 15 dana.

4. Ako provjere pokažu da uskladišteni proizvodi ne udovoljavaju zahtjevima kakvoće navedenima u Prilogu I., sredstvo osiguranja iz članka 9. stavka 2. točke (h) i članka 16. stavka 2., točke (i), ako je položeno, zadržava se.

5. Tijelo odgovorno za provjere:

Pregled iz točke (b) prvog podstavka reprezentativan je i odgovara najmanje 10 % ukupne količine po ugovoru. Takvi pregledi uključuju pregled evidencije zaliha, kako je navedeno u članku 22. stavku 3. i popratnoj dokumentaciji, kao što su iskaz mase i evidencija o dobavi te provjera mase, vrste proizvoda i njihovih oznaka koja mora odgovarati najmanje 5 % količine koja je predmet nenajavljene provjere.

6. Na kraju ugovorenog razdoblja skladištenja, tijelo odgovorno za provjere uzorkovanjem provjerava, za svaki ugovor, masu i identifikaciju proizvoda u skladištu. Za potrebe ovog pregleda, ugovorna stranka obavješćuje nadležno tijelo, navodeći uključene partije/serije/bačve/silose, najmanje pet radnih dana prije:

Države članice mogu prihvatiti rok kraći od pet radnih dana.

7. U slučaju primjene mogućnosti iz stavka 5. točke (a), prisutnost i neoštećenost primijenjenih plombi provjerava se na kraju ugovorenog razdoblja skladištenja. Troškove plombiranja i postupanja snosi ugovorna stranka.

8. Sve uzorke za provjeru kakvoće i sastava proizvoda uzimaju službenici tijela odgovornog za provjere ili se navedeno uzorkovanje provodi u njihovoj nazočnosti.

Fizička provjera ili provjera mase provodi se u postupku vaganja u nazočnosti navedenih službenika.

Za potrebe tijeka revizije, sva se evidencija o zalihama i financijama te sva dokumentacija koju su navedeni službenici provjerili pečati ili parafira tijekom kontrolnog obilaska. Kada se ovjerava kompjutorska evidencija, tiska se njezina kopija i prilaže inspekcijskoj dokumentaciji.

Članak 37.

Izvješćivanje

1. Tijelo odgovorno za provjere sastavlja kontrolno izvješće tijekom svakoga pregleda na licu mjesta. U tom izvješću detaljno su opisane različite provjerene stavke.

Kontrolno izvješće navodi:

(c) trajanje pregleda;

Izvješće potpisuje odgovorni službenik i supotpisuje ugovorna stranka ili, prema potrebi, upravitelj skladišta te se uključuje u evidenciju o plaćanju.

2. U slučaju značajnih nepravilnosti koje utječu na barem 5 % količine proizvoda obuhvaćenih jednim ugovorom, a koji podliježu provjerama, provjera se proširuje na veći uzorak koji određuje tijelo odgovorno za provjere.

3. Tijelo odgovorno za provjere evidentira sve slučajeve neusklađenosti na temelju kriterija ozbiljnosti, opsega, trajanja i ponavljanja, koje može prouzročiti isključivanje u skladu s člankom 38. stavkom 1. i/ili vraćanje neopravdano isplaćene potpore uključujući, prema potrebi, kamate u skladu sa stavkom 4. tog članka.

Članak 38.

Kazne

1. U slučaju kada nadležno tijelo države članice otkrije da dokument koji je predočio ponuditelj ili podnositelj zahtjeva za dodjelu prava koja potječu iz ove Uredbe navodi netočnu informaciju ili ako je netočna informacija ključna za dodjelu tog prava, nadležno tijelo isključuje ponuditelja ili podnositelja zahtjeva iz postupka dodjele potpore za privatno skladištenje za isti proizvod za koji je dostavljena netočna informacija te na razdoblje od jedne godine od trenutka donošenja konačne upravne odluke kojom se ta nepravilnost utvrđuje.

2. Isključenje predviđeno u stavku 1. ne primjenjuje se ako ponuditelj ili podnositelj zahtjeva dokaže, na način prihvatljiv nadležnom tijelu, da je stanje iz tog stavka posljedica više sile ili očite pogreške.

3. Dotični gospodarski subjekti vraćaju neopravdano isplaćenu potporu, zajedno s kamatama. Pravila utvrđena u članku 73. Uredbe Komisije (EZ) br. 796/2004 ( 19 ) primjenjuju se mutatis mutandis.

4. Provedba upravnih kazni i povrat neopravdano isplaćenih iznosa, kako je predviđeno u ovom članku, ne dovode u pitanje dostavljanje obavješćivanje Komisije o nepravilnostima u skladu s Uredbom Komisije (EZ) br. 1848/2006 ( 20 ).

POGLAVLJE VIII.

Izmjene, stavljanja izvan snage i završne odredbe

Članak 39.

Izmjena Uredbe (EZ) br. 562/2005

Stavak 2. članka 1. i članak 3. Uredbe (EZ) br. 562/2005 brišu se.

Članak 40.

Izmjena Uredbe (EZ) br. 952/2006

Poglavlje VI.a Uredbe (EZ) br. 952/2006 briše se.

Međutim, ono se i dalje primjenjuje u odnosu na ugovore sklopljene 2008. na temelju tog izbrisanog poglavlja.

Članak 41.

Izmjena Uredbe (EZ) br. 105/2008

Poglavlje III. Uredbe (EZ) br. 105/2008 briše se.

Međutim, ono se i dalje primjenjuje u odnosu na ugovore sklopljene 2008. na temelju tog izbrisanog poglavlja.

Članak 42.

Stavljanja izvan snage

Uredbe (EEZ) br. 3444/90, (EZ) br. 907/2000, (EZ) br. 2153/2005, (EZ) br. 6/2008 i (EZ) br. 85/2008 stavljaju se izvan snage. Međutim, one se i dalje primjenjuju u odnosu na ugovore sklopljene na temelju tih uredaba stavljenih izvan snage prije stupanja na snagu ove Uredbe.

Uredba (EZ) br. 2659/94 stavlja se izvan snage. ►M1 Međutim, nastavlja se primjenjivati u odnosu na ugovore koji su, na temelju te Uredbe stavljene izvan snage, zaključeni prije 1. travnja 2009. ◄

Uredba (EZ) br. 414/2008 stavlja se izvan snage. Međutim, ona se i dalje primjenjuje u odnosu na ugovore sklopljene na temelju te Uredbe stavljene izvan snage tijekom tržišne godine 2008./2009.

Članak 43.

Stupanje na snagu

Ova Uredba stupa na snagu sedmog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama.

PRILOG I.

ZAHTJEVI KAKVOĆE

Potporu treba odobriti samo za skladištenje proizvoda primjerene tržišne kakvoće, podrijetlom iz Zajednice te za koje je potrebno utvrditi zahtjeve kakvoće.

Stupnjevi radioaktivnosti u proizvodima prikladnima za privatno skladištenje ne smiju premašivati najviše razine dozvoljene, prema potrebi, na temelju pravila Zajednice. Razina radioaktivne kontaminacije proizvoda prati se samo ako to situacija zahtijeva te tijekom potrebnog razdoblja. Prema potrebi, trajanje i opseg provjera utvrđuju se u skladu s postupkom iz članka 195. stavka 2. Uredbe (EZ) br. 1234/2007.

I. Meso

Potpora za privatno skladištenje dodjeljuje se samo za meso koje ispunjava sljedeće kriterije:

(a) goveđe meso, razvrstano sukladno ljestvici Zajednice za razvrstavanje trupova, utvrđenoj Uredbom Vijeća (EZ) br. 1183/2006 ( 21 ) te identificiranoj u skladu s člankom 4. stavkom 3. točkom (c) Uredbe Komisije (EZ) br. 1669/2006 ( 22 );

(c) dobiveno od životinja uzgojenih u Zajednici, odnosno othranjenih najmanje zadnja tri mjeseca u slučaju govedine, dva mjeseca u slučaju svinjskog, ovčjeg i kozjeg mesa te zaklanih najviše deset dana prije dana njihovog uskladištavanja;

▼M6

II. Sir s oznakom ZOI/ZOZP

Potpora za privatno skladištenje dodjeljuje se samo za sir sa zaštićenom oznakom izvornosti (ZOI) ili zaštićenom oznakom zemljopisnog podrijetla (ZOZP) koji je na dan početka ugovorenog skladištenja star najmanje onoliko koliko iznosi razdoblje dozrijevanja koje je za predmetni sir utvrđeno u specifikaciji proizvoda iz članka 7. Uredbe (EU) br. 1151/2012 Europskog parlamenta i Vijeća ( 25 ) s obzirom na to da će biti stavljen na tržište nakon ugovorenog skladištenja i dodatnog dozrijevanja koje će pridonijeti povećanju njegove vrijednosti.

Ako razdoblje dozrijevanja nije navedeno u specifikaciji proizvoda iz članka 7. Uredbe (EU) br. 1151/2012, na dan početka ugovorenog skladištenja sir mora biti star najmanje onoliko koliko iznosi razdoblje dozrijevanja koje pridonosi povećanju vrijednosti sira.

Nadalje, sir mora ispunjavati sljedeće zahtjeve:

(c) na njemu je naveden datum uskladištenja;

Države članice mogu odlučiti ne primjenjivati obvezu navođenja datuma uskladištenja na siru pod uvjetom da se upravitelj skladišta obveže da će voditi evidenciju u koju se na dan uskladištenja unose podaci iz drugog stavka točke (b).

III. Maslac

Potpora za privatno skladištenje dodjeljuje se samo za maslac:

(c) za koji količina obuhvaćena zahtjevima ili ponudama za potporu iznosi najmanje deset tona.

Na pakiranju maslaca navedeni su najmanje sljedeći podaci koji mogu, prema potrebi, biti šifrirani:

(c) datum uskladištenja;

Države članice mogu odlučiti ne primjenjivati obvezu navođenja datuma uskladištenja na pakiranju pod uvjetom da se upravitelj skladišta obveže da će voditi evidenciju u koju se na dan uskladištenja unose podaci iz drugog stavka.

▼B

IV. Šećer

Šećer za koji je podnesena ponuda ili zahtjev je:

(c) šećer primjerene tržišne kakvoće, slobodnog protoka, s najvećim sadržajem vlage od 0,06 %.

▼M6

V. Obrano mlijeko u prahu

Potpora za privatno skladištenje dodjeljuje se samo za obrano mlijeko u prahu dobiveno od kravljeg mlijeka:

(c) koje je uskladišteno u vrećama s neto sadržajem od 25 kg ili u „velikim vrećama” ne težim od 1 500 kg, na kojima su navedeni najmanje sljedeći podaci koji mogu, prema potrebi, biti šifrirani:

Države članice mogu odlučiti ne primjenjivati obvezu navođenja datuma uskladištenja na pakiranju pod uvjetom da se upravitelj skladišta obveže da će voditi evidenciju u koju se na dan uskladištenja unose podaci iz prvog stavka.

VI. Duga lanena vlakna

Potpora za privatno skladištenje dodjeljuje se samo za duga lanena vlakna dobivena potpunim odvajanjem vlakana i drvenastih dijelova stabljike koja su u prosjeku duga najmanje 50 cm nakon trlenja i raspoređena u usporednim sukovima u svitke, ploče ili pređu te za koje količina obuhvaćena zahtjevima ili ponudama za potporu iznosi najmanje 2 000 kg.

Duga lanena vlakna skladište se u balama na kojima se navodi prema potrebi:

(c) neto masa.

▼M6

PRILOG II.

Maslac mora biti proizveden od vrhnja dobivenog izravno i isključivo od kravljeg mlijeka proizvedenog u Uniji. Obrano mlijeko u prahu mora biti dobiveno od kravljeg mlijeka proizvedenog u Uniji.

Usklađenost s prvim stavkom može se potkrijepiti dokazom da su maslac ili obrano mlijeko u prahu proizvedeni u objektu odobrenom u skladu s Prilogom IV. dijelom III. točkom 1. podtočkama (a), (b) i (c) Uredbe Komisije (EU) br. 1272/2009 ( 26 ) koji podliježe provjerama ispunjavanja zahtjeva iz prvog stavka ili drugim primjerenim dokazom usklađenosti s prvim stavkom.

▼B

PRILOG III.

DOSTAVLJANJE PODATAKA

A. Maslinovo ulje

▼M4

(b) Do 15. rujna države članice šalju Komisiji podatke za prethodnu tržišnu godinu o konačnoj proizvodnji i ukupnoj domaćoj potrošnji maslinovog ulja i o zalihama na kraju godine.

▼M5

(c) od listopada do svibnja svake tržišne godine, najkasnije do 15. dana svakog mjeseca, proizvodne države članice obavješćuju Komisiju:

(i) o mjesečnoj procjeni količina maslinovog ulja proizvedenog od početka tržišne godine do prethodnog mjeseca uključujući i prethodni mjesec;